12. ฐานะการเงินและผลการดำเนินงาน

งบการเงิน

รายละเอียดข้อมูลงบการเงินของกลุ่มบริษัท ณ วันที่ 31 ธันวาคม 2549 ได้แสดงไว้ในเอกสารแนบ
3

12.1.1 สรุปรายงานการสอบบัญชี

รายงานผู้สอบบัญชีสำหรับงบการเงินของบริษัทฯ ในปี 2543-2544 ตรวจสอบโดย นายสิทธิชัย
จันทรศิริภาส บริษัท สำนักสอบบัญชี บีวีอาร์ แอนด์ แอสโซซิเอทส์ จำกัด ปี 2545-2548
ตรวจสอบโดย บริษัท เคพีเอ็มจี ภูมิไชย สอบบัญชี จำกัด และในปี 2549 ตรวจสอบโดย บริษัท
เอเอ็นเอส ออดิท จำกัด

รายงานผู้สอบบัญชีดังกล่าวในวรรคก่อน ได้ให้ความเห็นอย่างไม่มีเงื่อนไขว่า
งบการเงินได้แสดงฐานะการเงินและผลการดำเนินงาน
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

12.1.2 ตารางสรุปงบการเงิน

บริษัท อาร์เอส จำกัด (มหาชน)

ตารางสรุปงบการเงินรวม

ณ วันที่ 31 ธันวาคม

[]

บริษัท อาร์เอส จำกัด (มหาชน)

ตารางสรุปงบกำไรขาดทุนรวม

สำหรับปีสิ้นสุดวันที่ 31 ธันวาคม

[]

12.1.3 อัตราส่วนทางการเงิน

บริษัท อาร์เอส จำกัด (มหาชน)

อัตราส่วนทางการเงินที่สำคัญรวม

ณ วันที่ 31 ธันวาคม

[]

12.2 คำอธิบายและการวิเคราะห์ของฝ่ายจัดการ

คำอธิบายและบทวิเคราะห์ของฝ่ายจัดการในส่วน 12 นี้ได้จัดทำขึ้นจากผลประกอบการของบริษัท
อาร์เอส จำกัด (มหาชน) และบริษัทในเครือ (“บริษัท”)
ตามงบการเงินที่ผ่านการตรวจสอบจากผู้สอบบัญชีสำหรับปี 2548 และ 2549
เพื่อประโยชน์ในการแสดงภาพผลประกอบการโดยรวมของกลุ่มบริษัท โดยได้มีการจัดแบ่งกลุ่มธุรกิจ
ออกเป็น 4 กลุ่ม ได้แก่ ธุรกิจเพลง ธุรกิจดิจิตอล ธุรกิจสื่อ ธุรกิจภาพยนตร์
และธุรกิจคอนเสิร์ตและกิจกรรมการตลาด ซึ่งเป็นกลุ่มธุรกิจหลักของบริษัท

งบการเงินรวมและงบการเงินเฉพาะของบริษัทสำหรับงวด 12 เดือน สิ้นสุดวันที่ 31 ธันวาคม
2549 แสดงผลกำไรสุทธิจำนวน 154.7 ล้านบาท เปลี่ยนแปลงแตกต่างปีก่อนจำนวน 587.8
ล้านบาท ซึ่งแสดงผลขาดทุนสุทธิ จำนวน 433.1 ล้านบาทโดยมีสาเหตุหลักดังนี้

รายได้รวมสำหรับปีสิ้นสุดวันที่ 31 ธันวาคม 2549 มีจำนวน 3,140.2 ล้านบาท
เพิ่มขึ้นสุทธิจากปีก่อนจำนวน 392.4 ล้านบาท หรือร้อยละ 14.3 สาเหตุหลักมาจาก

-   รายได้จากการขายโฆษณาเพิ่มขึ้น 179.2 ล้านบาท หรือร้อยละ 23.1 ดังนี้

    -   รายได้จากการประกอบธุรกิจสื่อวิทยุ เพิ่มขึ้น 97.8 ล้านบาท หรือร้อยละ 30

    -   รายได้จากธุรกิจสื่อสิ่งพิมพ์ เพิ่มขึ้น 38.0 ล้านบาท หรือร้อยละ 125.7
        จากการขยายหัวหนังสือที่เพิ่มขึ้นทั้ง นิตยสาร FAME และ Dara Daily Weekend

    -   รายได้จากการบริหารรายการโทรทัศน์ เพิ่มขึ้น 33.8 ล้านบาท หรือร้อยละ 8.2
        สาเหตุหลักมาจากการเพิ่มขึ้นของจำนวนรายการสำหรับรายการโทรทัศน์ประเภทอื่นๆ
        ที่ไม่ใช่เพลง

-   รายได้รับจ้างผลิตและรายได้จัดคอนเสิร์ตและกิจกรรมการตลาด เพิ่มขึ้น 108.7 ล้านบาท
    และ 90.3 ล้านบาท ตามลำดับ หรือคิดเป็นร้อยละ 34.7 และร้อยละ 39.5 ตามลำดับ
    สาเหตุหลักมาจากมีการส่งมอบงานโครงการราชการและงานเอกชนมากขึ้น
    รวมถึงมูลค่ารายได้เฉลี่ยต่องานสูงขึ้น

-   อย่างไรก็ดี รายได้จากการขายสินค้า ลดลง 46.5 ล้านบาท หรือร้อยละ 5.8
    สาเหตุหลักมาจากการลดลงของจำนวนอัลบั้มที่วางแผงในปีนี้น้อยกว่าปีก่อน
    และรายได้บริการลดลง 30.3 ล้านบาท หรือร้อยละ 55.6

ต้นทุนขายและผลิตเพิ่มขึ้น 218.7 ล้านบาท หรือร้อยละ 10.9 ตามสัดส่วนของรายได้ที่เพิ่มขึ้น

ค่าใช้จ่ายในการขายและบริหารลดลง จำนวน 380.8 ล้านบาท หรือร้อยละ 34.4
สาเหตุหลักมาจากการลดลงของค่าเผื่อสินค้าเสื่อมสภาพ และค่าเผื่อการด้อยค่าของสินทรัพย์
เนื่องจากในปี 2549 บริษัทมีนโยบายจัดการบริหารสินค้าคงเหลือให้อยู่ในปริมาณที่เหมาะสม
ควบคุมปริมาณการออกอัลบั้มให้รัดกุมมากขึ้น
รวมถึงควบคุมปริมาณสินค้าที่ขายให้อยู่ในระดับที่เหมาะสมกับความต้องการของผู้บริโภค

อัตรากำไรขั้นต้นของบริษัทในปี 2549 เท่ากับร้อยละ 27.4
ในขณะที่ปีก่อนบริษัทมีอัตรากำไรขั้นต้นร้อยละ 26.1
อัตรากำไรขั้นต้นของบริษัทเพิ่มขึ้นเล็กน้อยเมื่อเทียบกับปีก่อน
เนื่องจากในปีนี้บริษัทสามารถทำรายได้เพิ่มขึ้น
และสามารถควบคุมต้นทุนการผลิตได้อย่างมีประสิทธิผลมากยิ่งขึ้น เป็นผลให้ต้นทุนผลิตลดลง

12.2.1 ผลการดำเนินงานที่ผ่านมาของแต่ละกลุ่มธุรกิจ

ในปี 2547, 2548 และ 2549 บริษัทมีรายได้ซึ่งสามารถจำแนกตามกลุ่มธุรกิจต่างๆ ได้ดังนี้

(หน่วย : ล้านบาท)

[]

รายได้ตามกลุ่มธุรกิจต่าง ๆ สามารถจัดเป็นสัดส่วนต่อรายได้รวมดังนี้

(ร้อยละ)

[]

ที่มา : ฝ่ายจัดการของบริษัทฯ
ได้นำงบการเงินมาจัดประเภทรายการใหม่ตามโครงสร้างรายได้ของกลุ่มธุรกิจ

กลุ่มธุรกิจเพลง

ภาพรวมรายได้ในกลุ่มธุรกิจเพลงลดลงจากปีก่อนจำนวน 25.3 ล้านบาท (หรือร้อยละ 2.8)
จากเดิม 919.1 ล้านบาทในปี 2548 เป็น 893.8 ล้านบาท ในปี 2549
จากการลดลงของอัลบั้มที่ออกวางแผงในปีนี้น้อยกว่าปีก่อน
การควบคุมปริมาณสินค้าที่ออกจำหน่ายในแต่ละอัลบั้ม
รวมถึงพฤติกรรมของผู้บริโภคที่เปลี่ยนแปลงไปโดยให้ความสนใจกับการดาวน์โหลดเพลงในธุรกิจดิจิตอลมากขึ้น

กลุ่มธุรกิจดิจิตอล

ภาพรวมรายได้ในกลุ่มธุรกิจดิจิตอลเพิ่มขึ้นจากปีก่อนจำนวน 45.9 ล้านบาท (หรือร้อยละ 24.4)
จากเดิม 188.3 ล้านบาทในปี 2548 เป็น 234.2 ล้านบาท ในปี 2549
เกิดจากการเพิ่มขึ้นของการดาวน์โหลด ring back tone, full song และ bundling
product นอกจากนี้
บริษัทฯได้มีการพัฒนาช่องทางและวิธีการในการหารายได้รูปแบบใหม่ๆอยู่เสมอเพื่อตอบสนองความต้องการของลูกค้าที่เปลี่ยนแปลงไปอย่างรวดเร็วตามยุคสมัย
ซึ่งเป็นผลให้บริษัทฯมีรายได้เพิ่มขึ้น

กลุ่มธุรกิจสื่อ

ภาพรวมรายได้ในกลุ่มธุรกิจสื่อเพิ่มขึ้นจากปีก่อนจำนวน 168.1 ล้านบาท (หรือร้อยละ 17.5)
จากเดิม 958.2 ล้านบาทในปี 2548 เป็น 1,126.3 ล้านบาท ในปี 2549
โดยมีรายได้หลักมาจากรายได้ค่าโฆษณา ซึ่งมีสัดส่วนร้อยละ 82.9
ของรายได้จากกลุ่มธุรกิจสื่อทั้งหมด โดยแบ่งที่มาของรายได้ในกลุ่มธุรกิจสื่อได้ดังนี้

-   รายได้จากธุรกิจสื่อวิทยุ เพิ่มขึ้นร้อยละ 14.1
    สาเหตุหลักของการเพิ่มขึ้นของรายได้มาจากการบริหารรายการข่าวต้นชั่วโมง
    และจากผลการดำเนินงานของรายการวิทยุสถานี 93 Cool FM
    ซึ่งยังคงได้รับความนิยมอยู่ในระดับสูง (อ้างอิงการจัดอันดับของบริษัท เอซี นีลเส็น
    (ประเทศไทย) จำกัด) นอกจากนี้ในปี 2549
    มีการจัดกิจกรรมการตลาดเพิ่มขึ้นจากปีก่อนเพื่อดึงดูดความสนใจจากผู้ฟังรายการให้มากขึ้น

-   รายได้จากธุรกิจสื่อสิ่งพิมพ์ เพิ่มขึ้นร้อยละ 102.4
    สาเหตุหลักมาจากการขยายหัวนิตยสารและหนังสือพิมพ์รายสัปดาห์เพิ่ม ได้แก่ “Fame” และ
    “Dara Daily Weekend” ซึ่งได้รับการตอบรับจากผู้บริโภคเป็นอย่างดี ส่งผลให้รายได้ในปี
    2549 ขยายตัวเพิ่มขึ้นจากปีก่อน

-   รายได้จากธุรกิจสื่อโทรทัศน์ เพิ่มขึ้นร้อยละ 11.8
    สาเหตุหลักเกิดจากการเพิ่มขึ้นของรายได้จากรายการเมืองไทยวาไรตี้ที่ออกอากาศในช่วงเวลา
    Prime Time นอกจากนี้
    มีการเพิ่มขึ้นของจำนวนรายการสำหรับรายการโทรทัศน์ประเภทอื่นๆที่ไม่ใช่เพลง เช่น ละไม
    ไดอารี่ คู่คนละขั้ว และ ฟ้าเมืองไทย เป็นต้น

กลุ่มธุรกิจภาพยนตร์

ภาพรวมรายได้ในกลุ่มธุรกิจภาพยนตร์ลดลงจากปีก่อนจำนวน 8.7 ล้านบาท (หรือร้อยละ 3.6)
จากเดิม 240.2 ล้านบาทในปี 2548 เป็น 231.5 ล้านบาท ในปี 2549
สาเหตุหลักมาจากการลดลงของรายได้ลิขสิทธิ์วีซีดี ฟรีทีวี และลิขสิทธิ์ต่างประเทศ
ที่มีปริมาณการส่งมอบลดลง แต่อย่างไรก็ดี รายได้เฉลี่ยของสายหนัง และเครือโรงในปี 2549
มีมูลค่าสูงกว่าปีก่อน

ในปีนี้บริษัทฯมีภาพยนตร์ที่นำออกฉายในโรงภาพยนตร์ ทั้งสิ้น 5 เรื่อง ได้แก่เรื่อง ผีเสื้อสมุทร,
ไทยถีบ, รักจัง, ผีคนเป็น และ แสบสนิทศิษย์ส่ายหน้า

กลุ่มธุรกิจคอนเสิร์ตและกิจกรรมการตลาด

ภาพรวมรายได้ในกลุ่มธุรกิจคอนเสิร์ตและกิจกรรมการตลาดเพิ่มขึ้นจากปีก่อนจำนวน 167.8
ล้านบาท (หรือร้อยละ 42.6) จากเดิม 393.6 ล้านบาทในปี 2548 เป็น 561.4 ล้านบาท ในปี
2549 โดยมีสาเหตุหลักมาจากปริมาณการส่งมอบงานที่มากขึ้นทั้งภาคเอกชน และราชการ
รวมถึงมูลค่ารายได้เฉลี่ยต่องานสูงขึ้น เช่น งานมวยปล้ำ WWE Live in Thailand เป็นต้น
นอกจากนี้ ในปี 2549 กระแสตอบรับจากผู้บริโภคสำหรับคอนเสิร์ตที่นำมาแสดงในปีนี้ดีกว่าปีก่อน
เช่น คอนเสิร์ตฟิล์มยากูซ่า – ท้าดวล และคอนเสิร์ต Nice Club แดนบีม เป็นต้น

12.2.2 ฐานะการเงิน

12.2.2.1 ส่วนประกอบของสินทรัพย์

ณ วันที่ 31 ธันวาคม 2549 บริษัทฯมีสินทรัพย์รวมทั้งสิ้น 2,131.9 ล้านบาท เพิ่มขึ้นจากปีก่อน
270.6 ล้านบาท หรือ ร้อยละ 14.5 สาเหตุหลักของการเพิ่มขึ้นในสินทรัพย์เกิดจากในปี 2549
บริษัทฯมีการขยายธุรกิจเข้าสู่ธุรกิจเกี่ยวกับกีฬา โดยลงทุนในบริษัทอาร์เอส อินเตอร์เนชั่นแนล
บรอดคาสติ้ง แอนด์ สปอร์ต แมเนจเม้นท์ จำกัด ซึ่งได้ลิขสิทธิ์ฟุตบอลโลก 2 สมัย
โดยบริษัทฯคาดการณ์ว่าการลงทุนดังกล่าวจะช่วยให้บริษัทฯได้รับอัตราผลตอบแทนสูงในอนาคต
นอกจากนี้ บริษัทได้ลงทุนในบริษัท อาร์เอส ไอ-ดรีม เอ็นเตอร์เทนเม้นท์ จำกัด
ซึ่งประกอบธุรกิจผลิตและรับจ้างจัดคอนเสิร์ตและกิจกรรมต่างๆทั้งในและต่างประเทศ

12.2.2.2 คุณภาพของสินทรัพย์

ลูกหนี้

ยอดลูกหนี้การค้าและตั๋วเงินรับสำหรับงบการเงินรวม ณ วันที่ 31 ธันวาคม 2547, 2548 และ
2549 แยกตามอายุหนี้ที่ค้างชำระได้ดังนี้ :-

(ล้านบาท)

  ------------------------------------------------------------------------
                                    ปี 2547       ปี 2548       ปี 2549
  --------------------------------- ------------ ------------ ------------
  ลูกหนี้การค้าและตั๋วเงินรับ                                         

  ยังไม่ถึงกำหนดชำระ                   382.0        471.3        608.1

  ค้างชำระ                                                     

  น้อยกว่า 3 เดือน                     207.7        160.6        106.2

  3-6 เดือน                          21.9         29.0         63.2

  6-12 เดือน                         39.8         13.8         48.2

  มากกว่า 12 เดือน ขึ้นไป               36.6         33.7         44.9

  รวม                               688.0        708.4        870.6

  หัก ค่าเผื่อหนี้สงสัยจะสูญ                (17.2)       (38.0)       (54.5)

  ลูกหนี้การค้าและตั๋วเงินรับ-สุทธิ           670.8        670.4        816.1
  ------------------------------------------------------------------------

ณ วันที่ 31 ธันวาคม 2547 , 2548 และ 2549
ในภาพรวมบริษัทมีลูกหนี้การค้าและตั๋วเงินรับจากบุคคลหรือนิติบุคคลภายนอกรวมสุทธิ 670.8 ,
670.4 และ 816.1 ล้านบาท ตามลำดับ
เนื่องจากบริษัทฯมีการขยายการดำเนินธุรกิจและมีรายได้เติบโตสูงขึ้น
ส่งผลให้มีลูกหนี้การค้าเพิ่มมากขึ้น โดยส่วนใหญ่เป็นลูกหนี้การค้าจากกิจกรรมการค้าปกติ
ซึ่งบริษัทอาจมีข้อตกลงในการเรียกเก็บล่วงหน้าบางส่วน หรือ
ให้เครดิตเทอมซึ่งโดยเฉลี่ยอยู่ในระยะเวลา 60 - 90 วัน
ขึ้นอยู่กับประเภทของสินค้าหรือบริการที่ให้ หากพิจารณาจากอายุลูกหนี้ในตารางข้างต้นจะเห็นว่า
ระยะเวลาการค้างชำระของลูกหนี้โดยส่วนใหญ่เป็นไปตามระยะเวลาการให้สินเชื่อของบริษัท
ยกเว้น ลูกหนี้ในส่วนของงานที่มาจากทางราชการ ซึ่งจะเรียกเก็บได้ช้ากว่าระยะเครดิตเทอมที่ให้
แต่อย่างไรก็ดี ลูกหนี้ดังกล่าว ไม่ก่อให้เกิดหนี้เสียแต่อย่างใด ทั้งนี้
บริษัทได้บันทึกค่าเผื่อหนี้สงสัยจะสูญ โดยพิจารณาจากลูกหนี้ที่มีปัญหาและคาดว่าจะเก็บเงินไม่ได้

- ค่าเผื่อหนี้สงสัยจะสูญ-ลูกหนี้การค้า

บริษัทได้พิจารณาบันทึกค่าเผื่อหนี้สงสัยจะสูญสำหรับลูกหนี้การค้าเพิ่มขึ้นจำนวน 16.5 ล้านบาท
จากเดิม 38.0 ล้านบาทในปี 2548 เป็น 54.5 ล้านบาทในปี 2549
เพื่อสะท้อนความเสี่ยงจากลูกหนี้ที่คาดว่าจะไม่ได้รับชำระ
โดยในปีนี้บริษัทได้พิจารณาตั้งค่าเผื่อหนี้สงสัยจะสูญให้รัดกุมยิ่งขึ้น
โดยใช้วิธีการพิจารณามูลหนี้ของลูกหนี้รายตัวที่มีแนวโน้มจะมีปัญหาในการจ่ายชำระ
และมีปัญหาในการติดตามทวงถามหนี้
ซึ่งมูลหนี้ที่จะนำมาใช้รวมในการพิจารณานั้นจะครอบคลุมถึงหนี้ทั้งหมดที่ลูกหนี้รายนั้นมีต่อบริษัท
จะเห็นได้ว่า จากภาพรวมในงบการเงิน
บริษัทได้พิจารณาตั้งค่าเผื่อหนี้สงสัยจะสูญครอบคลุมเกินมูลหนี้ที่ค้างชำระมากกว่า 12 เดือนขึ้นไปแล้ว
อย่างไรก็ดี บริษัทได้มีการติดตามทวงถามหนี้จากลูกหนี้อย่างเคร่งครัด
และมีการทบทวนค่าเผื่อหนี้สงสัยจะสูญในทุกงวดบัญชีอย่างสม่ำเสมอ
เพื่อให้มูลหนี้ที่คงเหลือในงบการเงินมีมูลค่าสะท้อนตามมูลหนี้ที่คาดว่าจะได้รับ

สินค้าคงเหลือ - สุทธิ

ณ วันที่ 31 ธันวาคม 2549 บริษัทมีสินค้าคงเหลือ - สุทธิจำนวน 141.8 ล้านบาท ลดลงจากปีก่อน
117.2 ล้านบาท ซึ่งมียอดเท่ากับ 259.0 ล้านบาทในปี 2548
บริษัทได้พิจารณาบันทึกค่าเผื่อการด้อยค่าของสินค้าคงเหลือลดลง 132.6 ล้านบาท จากเดิม 215.5
ล้านบาท ในปี 2548 เป็น 82.9 ล้านบาทในปี 2549 เนื่องจากในระหว่างปี 2549
บริษัทมีนโยบายในการจัดการสินค้าคงเหลือให้อยู่ในระดับที่เหมาะสม
การนำสินค้าล้าสมัยมาขายโปรโมชั่น การควบคุมปริมาณการออกอัลบั้มให้รัดกุม
รวมถึงควบคุมปริมาณสินค้าที่ขายให้อยู่ในระดับที่เหมาะสมกับความต้องการของผู้บริโภค อย่างไรก็ดี
บริษัทฯได้มีการทบทวนมูลค่าสุทธิที่คาดว่าจะได้รับสำหรับสินค้าคงเหลือดังกล่าวอย่างสม่ำเสมอในทุกงวดบัญชีเพื่อให้สินค้าที่คงเหลือในงบการเงินสะท้อนตามมูลค่าที่คาดว่าจะขายได้ตามเศรษฐกิจหรือตลาดที่เปลี่ยนแปลงไป

สินทรัพย์ไม่มีตัวตน - สุทธิ

ณ วันที่ 31 ธันวาคม 2549 บริษัทฯมีสินทรัพย์ไม่มีตัวตน – สุทธิจำนวน 260.6 ล้านบาท
เพิ่มขึ้นจากปีก่อน 186.3 ล้านบาท สาเหตุหลักมาจากการลงทุนในบริษัท อาร์เอส
อินเตอร์เนชั่นแนล บรอดคาสติ้ง แอนด์ สปอร์ต แมเนจเม้นท์ เป็นผลให้เกิดค่าความนิยมในลิขสิทธิ์
FIFA จำนวน 162.3 ล้านบาท

อย่างไรก็ดี บริษัทฯได้พิจารณาบันทึกค่าเผื่อการด้อยค่าของสินทรัพย์ไม่มีตัวตนเพิ่มขึ้น 10.7 ล้านบาท
จากเดิม 243.8 ล้านบาทในปี 2548 เป็น 254.5 ล้านบาทในปี 2549
จากการทบทวนมูลค่าสุทธิที่คาดว่าจะได้รับอย่างสม่ำเสมอในทุกงวดบัญชีเพื่อลดความเสี่ยงจากการที่ราคาตามบัญชีของสินทรัพย์ไม่มีตัวตนที่แสดงในงบการเงินมีมูลค่าสูงกว่ามูลค่าที่คาดว่าจะได้รับคืนตามประโยชน์เชิงเศรษฐกิจที่คาดว่าจะได้รับในอนาคต

12.2.3 สภาพคล่อง

12.2.3.1 กระแสเงินสด

สำหรับปีสิ้นสุดวันที่ 31 ธันวาคม 2549 บริษัทมีเงินสดและรายการเทียบเท่าเงินสดลดลง 83.0
ล้านบาท เป็นผลจากการมีเงินสดสุทธิจากกิจกรรมดำเนินงานลดลง 59.4 ล้านบาท
เงินสดสุทธิจากกิจกรรมลงทุนลดลง 19.5 ล้านบาท และเงินสดสุทธิจากกิจกรรมจัดหาเงินลดลง
4.1 ล้านบาท

การลดลงของกระแสเงินสดสุทธิสำหรับปี 2549 มีสาเหตุหลักมาจากการลงทุนในเงินลงทุนเพิ่ม
รวมถึงการลงทุนในสินทรัพย์ถาวรและลิขสิทธิ์เพิ่มขึ้น ซึ่งเป็นผลมาจากแผนการขยายธุรกิจของบริษัท
นอกจากนี้ ในระหว่างปีบริษัทฯได้จ่ายชำระหนี้สินภายใต้สัญญาเช่าทางการเงิน
และจ่ายชำระคืนหนี้เงินกู้ยืมจากสถาบันการเงิน ทั้งนี้ แม้ว่ากระแสเงินสดสุทธิของบริษัทฯจะลดลง
แต่ไม่มีผลกระทบกับสภาพคล่องทางการเงินของบริษัทแต่อย่างใด

12.2.3.2 อัตราส่วนสภาพคล่องที่สำคัญ

+-------------------------------------+----------+----------+----------+
|                                     | ปี 2547   | ปี 2548   | ปี 2549   |
+-------------------------------------+----------+----------+----------+
| อัตราส่วนสภาพคล่อง (เท่า)               | 1.71     |   1.53   |   1.58   |
+-------------------------------------+----------+----------+----------+
| อัตราส่วนสภาพคล่องหมุนเร็ว (เท่า)         | 0.95     |   1.03   |   1.06   |
+-------------------------------------+----------+----------+----------+

อัตราสภาพคล่องของบริษัทในปี 2549 มีค่าไม่แตกต่างจากปีก่อน
อัตราส่วนดังกล่าวแสดงให้เห็นถึงสภาพคล่องที่ค่อนข้างสูงของบริษัท

12.2.4 แหล่งที่มาของเงินทุน

12.2.4.1 หนี้สิน

ณ วันที่ 31 ธันวาคม 2549 บริษัทฯมีหนี้สินจำนวน 997.6 ล้านบาท ในขณะที่ปี 2548
มีหนี้สินจำนวน 905.4 ล้านบาท เพิ่มขึ้นจากปีก่อนร้อยละ10.2
โดยหนี้สินส่วนใหญ่เกิดจากการดำเนินงานตามปกติและการขยายการลงทุนของบริษัทฯในระหว่างปี

12.2.4.2 ส่วนของผู้ถือหุ้น

ณ วันที่ 31 ธันวาคม 2549 บริษัทฯมีส่วนของผู้ถือหุ้นจำนวน 1,134.4 ล้านบาท ในขณะที่ปี 2548
มีส่วนของผู้ถือหุ้นจำนวน 956.0 ล้านบาท เพิ่มขึ้นจากปีก่อนร้อยละ 18.7
เกิดจากการเพิ่มขึ้นของกำไรสะสม ซึ่งเกิดจากผลการดำเนินงานในปี 2549
ที่มีกำไรสุทธิเพิ่มขึ้นจากปีก่อนถึงร้อยละ 135.7

12.2.4.3 อัตราส่วนหนี้สินต่อส่วนของผู้ถือหุ้น

+------------------------------------+----------+----------+---------+
|                                    | ปี 2547   | ปี 2548   | ปี 2549  |
+------------------------------------+----------+----------+---------+
| อัตราส่วนหนี้สินต่อส่วนของผู้ถือหุ้น (เท่า)     | 0.70     | 0.95     |   0.88  |
+------------------------------------+----------+----------+---------+
|                                    |          |          |         |
+------------------------------------+----------+----------+---------+

อัตราส่วนของหนี้สินต่อส่วนของผู้ถือหุ้นลดลงจากปีก่อนเพียงเล็กน้อย
แสดงให้เห็นว่าแหล่งที่มาของเงินทุนของบริษัทฯส่วนใหญ่ยังคงมาจากการดำเนินงานของบริษัทฯ
มากกว่าการกู้ยืมเงินจากภายนอก

12.3 ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

-ไม่มี-

12.4 ค่าบริการวิชาชีพ

1)  ค่าตอบแทนจากการสอบบัญชี (Audit Fee)

  กลุ่มบริษัทจ่ายค่าตอบแทนการสอบบัญชี สำหรับปี 2549 เป็นจำนวนรวมทั้งสิ้น 2.5 ล้านบาท

2)  บริการอื่น (Non-Audit Fee)

  ไม่มี